फैमिली कोर्ट की समस्याएं प्रशासनिक न्यायमूर्ति को बताईं
फैमिली कोर्ट की समस्याओं को लेकर वकीलों ने हाई कोर्ट इंदौर के प्रशासनिक न्यायमूर्ति पी.के. जायसवाल को ज्ञापन दिया। प्रशासनिक न्यायमूर्ति ने मांग पूरी करने का आश्वासन दिया। ज्ञापन में कहा कि फैमिली कोर्ट परिसर स्थित पानी की टंकी की लंबे समय से सफाई नहीं हुई, जिससे वकीलों और पक्षकारों को दूषित पानी पीना पड़ रहा है। एडवोकेट अचला जोशी ने बताया कि परिसर में बने नए कोर्ट कक्ष में वकीलों के बैठने के लिए बैंच भी नहीं है, जिससे वकीलों को परेशानी का सामना करना पड़ रहा है। सुविधा घर भी नहीं होने से असुविधा होती है।
hin_Deva hin_Deva